প্রধানমন্ত্রীরদপ্তর
৩০ জুন ‘উদ্যমী ভারত’ কর্মসূচিতে যোগ দিচ্ছেন প্রধানমন্ত্রী
দেশের ক্ষুদ্র, মাঝারি ও অণু শিল্পক্ষেত্রকে আরও বেশি মাত্রায় উৎসাহিত করতে কয়েকটি বিশেষ উদ্যোগের সূচনা করবেন তিনি
ক্ষুদ্র, মাঝারি ও অণু শিল্পক্ষেত্রের বিকাশ তথা দ্রুত প্রসার , প্রথম রপ্তানিকারকদের ক্ষমতা বৃদ্ধি  এবং প্রধানমন্ত্রীর কর্মসংস্থানের সুযোগ সৃষ্টির উদ্যোগ সম্পর্কিত কর্মসূচির  সূচনা করবেন শ্রী নরেন্দ্র মোদী
পিএমইজিপি-র সুফল গ্রহীতাদের কাছে ডিজিটাল মাধ্যমে সহায়তা পৌঁছে দেওয়ারও সূচনা করবেন প্রধানমন্ত্রী
এমএসএমই আইডিয়া হ্যাকাথন, ২০২২-এর ফলাফল ঘোষণা করবেন তিনি এবং সেইসঙ্গে বন্টন করবেন জাতীয় এমএসএমই পুরস্কার, ২০২২
নয়াদিল্লি, ২৮ জুন, ২০২২
আগামী ৩০ জুন সকাল ১০-৩০ মিনিটে নয়াদিল্লির বিজ্ঞান ভবনে আয়োজিত ‘উদ্যমী ভারত’ কর্মসূচিতে অংশ নেবেন প্রধানমন্ত্রী। ঐ অনুষ্ঠানে ক্ষুদ্র, মাঝারি ও অণু শিল্পক্ষেত্রের বিকাশ এবং তাদের কাজকর্মে আরও গতি সঞ্চার সম্পর্কিত একটি উদ্যোগের সূচনা করবেন তিনি। ঐদিন প্রধানমন্ত্রীর অন্যান্য কর্মসূচির মধ্যে রয়েছে প্রথম রপ্তানিকারক সংস্থাগুলির ক্ষমতা বৃদ্ধি, প্রধানমন্ত্রীর কর্মসংস্থানের সুযোগ সৃষ্টি কর্মসূচির নতুন নতুন বিষয়গুলির সূচনা এবং পিএমইজিপি-র সুফল গ্রহীতাদের কাছে ডিজিটাল মাধ্যমে প্রয়োজনীয় সহায়তা পৌঁছে দেওয়া। এমএসএমই আইডিয়া হ্যাকাথন, ২০২২-এর ফলাফলও ঐদিনের অনুষ্ঠানে ঘোষণা করবেন শ্রী নরেন্দ্র মোদী। ‘আত্মনির্ভর ভারত তহবিল’-এর আওতায় ৭৫টি ক্ষুদ্র, মাঝারি ও অণু শিল্প সংস্থার মধ্যে ডিজিটাল ইক্যুইটি সার্টিফিকেটও বন্টন করবেন তিনি।
শ্রী নরেন্দ্র মোদীর নেতৃত্বে কেন্দ্রীয় সরকার ক্ষমতায় আসার প্রায় প্রথম দিন থেকেই ক্ষুদ্র, মাঝারি ও অণু শিল্পক্ষেত্রগুলির ক্ষমতায়নের লক্ষ্যে উদ্যোগ গ্রহণের কাজ শুরু হয়। ‘উদ্যমী ভারত’ কর্মসূচিটি হল সরকারের এই উদ্যোগ প্রচেষ্টারই এক বিশেষ প্রতিফলন। ‘মুদ্রা’ যোজনা, ‘জরুরিকালীন ভিত্তিতে ঋণ সহায়তার জন্য গ্যারান্টিদান কর্মসূচি’, ‘প্রাচীন ও ঐতিহ্যবাহী শিল্পগুলির পুনরুজ্জীবন’, ‘ক্ষুদ্র, মাঝারি ও অণু শিল্পের কাছে সঠিক সময়ে সহায়তার যোগান’ ইত্যাদি রয়েছে কেন্দ্রীয় সরকারের বিশেষ বিশেষ কর্মসূচিগুলির আওতায় এবং এর ফলে উপকৃত হচ্ছেন দেশের অগণিত মানুষ। ‘এমএসএমই ক্ষেত্রের উন্নয়ন এবং দ্রুত প্রসার সম্পর্কিত কর্মসূচি’টির জন্য অনুমোদিত ব্যয়বরাদ্দের পরিমাণ হল ৬ হাজার কোটি টাকা। উদ্ভাবন প্রচেষ্টাকে উৎসাহদান, নতুন নতুন চিন্তাভাবনার বিষয়গুলিকে উৎসাহ যোগানো এবং নতুন নতুন বাণিজ্য ও শিল্পোদ্যোগকে সহায়তাদান করা হবে এই কর্মসূচির আওতায়।
ক্ষুদ্র, মাঝারি ও অণু শিল্পক্ষেত্রে উৎপাদিত পণ্যসামগ্রী যাতে আন্তর্জাতিক গুণমানসম্পন্ন হয়ে ওঠে এবং বিশ্ব বাজারে তা সমাদরে গৃহীত হয়, সেই লক্ষ্যে এই ক্ষেত্রটির প্রথম রপ্তানিকারকদের ক্ষমতা বৃদ্ধি সম্পর্কিত কর্মসূচিটিতে রপ্তানিকারকরা তাঁদের রপ্তানির সম্ভাবনাকে বহুগুণে বাড়িয়ে তুলতে পারবেন।
‘প্রধানমন্ত্রীর কর্মসংস্থানের সুযোগ সৃষ্টি সম্পর্কিত কর্মসূচি’টিতে কিছু নতুন নতুন বিষয় যোগ করা হয়েছে। এদিন আনুষ্ঠানিকভাবে তারও সূচনা করবেন শ্রী নরেন্দ্র মোদী। নির্মাণ ও উৎপাদন শিল্পে সর্বোচ্চ প্রকল্প ব্যয়ের মাত্রা ২৫ লক্ষ টাকা থেকে বাড়িয়ে করা হয়েছে ৫০ লক্ষ টাকা। অন্যদিকে, পরিষেবা ক্ষেত্রে ১০ লক্ষ টাকা থেকে এর মাত্রা উন্নীত করা হয়েছে ২০ লক্ষ টাকা। এমএসএমই আইডিয়া হ্যাকাথন, ২০২২-এর সূচনা হয় এ বছরের ১০ মার্চ তারিখে। এর লক্ষ্য হল আধুনিকতম প্রযুক্তি ও উদ্ভাবন প্রচেষ্টার সাহায্যে নতুন নতুন সৃষ্টি ও উৎপাদনের উদ্যোগ প্রচেষ্টাকে উৎসাহিত করা। নির্বাচিত প্রার্থী ও সংস্থাগুলিকে সর্বাধিক ১৫ লক্ষ টাকা পর্যন্ত তহবিল সহায়তা দেওয়া হবে এর আওতায়।
জাতীয় এমএসএমই পুরস্কার, ২০২২-ও এদিন বিতরণ করবেন প্রধানমন্ত্রী। এই বিশেষ শিল্পক্ষেত্রটির অবদানকে স্বীকৃতি দিতে এই বিশেষ পুরস্কারদান কর্মসূচি সরকারের আরও একটি উৎসাহদানমূলক পদক্ষেপ।
(PG/SKD/DM